alexandrainst/scandi-wiki huggingface dataset:
Hallvard Lydvo

Hallvard Lydvo (født 16. januar 1946 på Voss) er en norsk skuespiller og regissør bosatt i Oslo.

Lydvo har opp gjennom karrieren vært stasjonert ved en rekke norske teatre, blant annet Nationaltheatret, Det norske teatret, Oslo Nye Teater, Trøndelag Teater, Teatret Vårt og Riksteatret. Han har også regissert flere teaterstykker selv.

Han filmdebuterte 1979 i Kronprinsen og har videre medvirket i filmer som Olsenbanden gir seg aldri! og TV-serier som Fedrelandet (1991) og Vestavind (1994). Han har utover det satt stemmer til en rekke TV-reklamer, og ikke minst tegnefilmer, blant annet hovedstemmen i filmene om Scooby-Doo.

Han har også i mange år gestaltet røveren Kasper og pølsemakeren på sommershowene i Kardemomme by i Kristiansand Dyrepark, hvor han også har vært regiansvarlig. 

Han har lest inn hele Snorres kongssagaer som 31-timers lydbok for Lydbokforlaget.

Filmografi 
  ... Trollmannen 
  ... Kaptein Rødskjegg
  ... Onkel Ihro
  ... Scooby Doo
  ... Kaptein Rødskjegg
  ... Bryllupsgjest
  ... Centurion
  (bare stemme)
  ... Norsk turdeltager
  ... Dataoperatør
  ... Legekandidaten
  ... Mann på fly
  ... Politikonstabel
  ... Reidar

TV-opptredener 
 2007 Per Sivle – eit liv i strid ... Per Sivle
 2001 Hotel Cæsar ... Dr. Espen Askelund (gjest)
 1999 Hem till byn (gjest)
 1996 Offshore ... Knut Leonardsen
 1994 Vestavind (mini-serie) ... Totakt
 1993 Jonny Quest ... Enkelte stemmer
 19?? Den kloke kongen ... Enkelte stemmer
 1992 Flukta frå Dyreskogen/Dyra i Hjorteparken ... Rev
 1991 Tintin ... Alan (De første to episodene)
 1991 Fedrelandet
 1990 I Mummidalen ... Forskjellige stemmer i videoutgivelsene
 1989 Candy-leiren ... Rex von Skogen
 1981 Spøkelsesbussen ... Vekter
 1977 Lykkespill ... Taranger, bingo-operatør
 1974 Vikingen Vikke ... Stemmer

Videospill, norsk stemme 
 2014 Skylanders: Trap Team ... Stump Smash og Tree Rex
 2013 Skylanders: Swap Force ... Stump Smash og Tree Rex
 2012 Skylanders: Giants ... Stump Smash og Tree Rex
 2011 Skylanders Spyro's Adventure ... Stump Smash
 2008 The Legend of Spyro: Dawn of the Dragon ... Terrador
 1999 Lego Rock Raiders ... Chief

Eksterne lenker 
  

Norske skuespillere
Skuespillere i Asylet
Fødsler i 1946
Kroppsmasseindeks

Kroppsmasseindeks (KMI), også kjent som BMI fra det engelske navnet body mass index, er en formel som viser balansen mellom høyde og vekt. Det indikerer om en person er over- eller undervektig eller har normal vekt. Formelen er ikke helt eksakt. Muskuløse kan ha en BMI-verdi på over 25 uten å være overvektige. BMI skiller heller ikke mellom kroppsfett og muskler, selv om muskler har høyere tetthet enn fett. For å få en helt korrekt indikasjon måles fettinnholdet i blodet.

Ifølge de mest omfattende medisinske undersøkelsene er BMI-verdi på 22-23 helsemessig mest gunstig, ettersom personer med denne indeksen har lavest dødelighet.

Formel
BMI er gitt av formelen:

Der  er masse i kg og  er høyde i meter. Benevningen for BMI er

BMI-verdier

BMI for barn 

Den vanlige BMI-skalaen er definert for voksne personer, og vil være misvisende dersom man ønsker å finne ut om et barn kan defineres med overvekt eller fedme. Det er derfor definert verdier som korrigerer for alder og kjønn for personer under 18 år. Dette kalles isoBMI eller isoKMI.

Se også 
 Slanking
 Trening

Referanser

Eksterne lenker
 BMI-kalkulator.no

Helse
Beckers muskeldystrofi

Beckers muskeldystrofi er en mildere variant av Duchennes muskeldystrofi. Den skyldes en mutasjon i genet som koder for proteinet dystrofin.

Eksterne lenker 
  Becker og Duchenne muskeldystrofi – Pasienthåndboka.no

Sykdommer i muskel-skjelettsystemet og bindevev
Charcot-Marie-Tooths sykdom

Charcot-Marie-Tooths sykdom (Hereditary motor and sensory neuropathy type I og II) er en autosomal dominant arvelig polynevropati som forårsaker en distal muskelsvakhet.

Etiologi og patogenese
Sykdommen tilhører gruppen polynevropatier, og er en av de arvelige typene. Den patologiske mekanismen bak sykdommen er en segmental demyelinisering. Dette fører til motoriske og sensoriske defekter i de distale deler av kroppen (fra føttene og opp til knærne, fra hendene og opp til albuene).

Klinikk
Sykdommen oppdages vanligvis en gang mellom barnealder og 30-årsalder, men kan dukke opp i alle aldre. De første symptomene er gjerne fotdeformiteter eller dårlig motorisk utvikling. Sykdommen debuterer gjerne helt distalt, for så å ascendere til knærne og albuene på henholdsvis under- og overekstremitetene.

Man finner redusert sensibilitet og kraft i underarmer, hender, legger og føtter. Det er også akkompagnert av atrofi av muskelgruppene i disse områdene. Det er også svekkede/utslukkede senereflekser.

Se også
 Frambu – senter for sjeldne funksjonshemninger

Referanser

Eksterne lenker
 Charcot-Marie-Tooths sykdom på Norsk helseinformatikk

Sykdommer i nervesystemet
Heterosexisme

Heterosexisme er en inklinasjon i retning av heterofile cispersoner, som enkelte ser på som en tilbøyelighet til å underkjenne  blant annet homofile, trans eller interseksuelle mennesker. Et beslektet begrep er seksuell fordom, en negativ holdning til noen på grunn av hans eller hennes seksuelle orientering. Denne forutinntattheten er ikke det samme som homofobi, men er heller diskrimineringen av eller mot ikke-heteroseksuell atferd grunnet en kulturell eller sosiobiologisk forutinntatthet. Heterosexisme antyder at grunnlaget for slik foutinntatthet ikke er å finne hos individet som sådan, men har et videre kulturelt og biologisk grunnlag som medfører tendens i holdninger i retning av heteroseksualitet framfor andre seksuelle orienteringer. Heterosexisme er en type strukturell vold.

En tidligere definisjon av begrepet er:
Heterosexisme er en tro eller argument om at mann–kvinne-seksualitet er den eneste naturlige, normale og moralske form av seksuell atferd og brukes også til å peke på virkningene av det instinktet. Ordet «heterosexualisme» har også blitt foreslått med i essens den samme mening. Dette ordet har blitt foreslått som et alternativ til homofobi, delvis fordi det benytter seg av en parallell struktur overfor sexisme og rasisme. Intensjonen i heterosexisme er undersøkelsen av den kulturelle forutinntattheten overfor ikke-heteroseksuelle istedenfor individuell forutinntatthet, som er fokuset til homofobi.

Heterosexisme skal ikke forveksles med heterosentrisme, som er en (ofte ubevisst) antakelse om at alle er heteroseksuelle, og de holdninger som er knyttet til denne antakelsen. Heterosentrisme viser seg ofte i ikke villede episoder i dagliglivet. Hvis for eksempel en jente sier at hun skal på en date, vil mange folk spørre, «Hva heter han?» eller «Er han søt?» med antakelsen om at det er en heteroseksuell date. Like fullt behøver disse menneskene ikke å ha negative oppfatninger om sammekjønns-dating.

Se også 
Homofobi
Heteronormativitet

Referanser

Kilder 
 

Kjønn
LHBT
Seksuell orientering
Ødem

Ødem (fra gresk οίδημα, «hevelse») eller stuvning er en opphopning av væske utenfor blodkar i et kroppsvev. Det kan opptre hvor som helst i kroppen, men er mest vanlig rundt anklene. 

Ved ubalanse mellom filtrasjon og reabsorpsjon av væske mellom blodkar og vev, og ved redusert lymfedrenasje slik at væsken ikke unnslipper interstitiet, oppstår ødem. 

Ødem er oftest en følgetilstand til andre sykdommer som hjertesvikt eller nyresvikt. Dette er tilstander som fører til forstyrrelser i sirkulasjonen som gir opphopning eller stuvning i kartreet, og væske presses ut fra blodkarene på grunn av det høye trykket som oppstår.

Enkelte medikamenter som glukokortikoider, antidepressiva eller kalsiumantagonister kan gi ødemdannelse. 

Ødemer behandles ved å helbrede grunntilstanden eller fjerne andre bakenforliggende årsaker. Vanndrivende medikamenter spiller en sentral rolle i den symptomatiske behandlingen, og kan være livreddende ved akutte ødemer i lungene.

Spesielle ødemtilstander 

 Angioødem
 Ascites
 Stuvningsødem
 Hjerneødem
 Hydrops fetalis
 Lungeødem
 Lymfødem
 Svangerskapsødem
 Øyelokksødem

Helse
Klaes Karppinen

Klaes Karppinen  (født 9. oktober 1907 i Idensalmi, død 24. januar 1992 samme sted) var en finsk langrennsløper som konkurrerte i 1930-årene. Han var med på det finske laget som vant 4 × 10 km stafett under OL 1936 i Garmisch-Partenkirchen.

Karppinen hadde stor suksess i verdensmesterskapene, der han totalt fikk 10 medaljer, fem av edleste valør:

 VM 1934: gull på 4 x 10 km stafett
 VM 1935: gull på 18 km og 4 x 10 km stafett, sølv på 50 km
 VM 1937: sølv på 50 km og 4 x 10 km stafett
 VM 1938: gull på 4 x 10 km stafett
 VM 1939: gull på 4 x 10 km stafett, sølv på 18 km og 50 km

Referanser

Eksterne lenker 
 

Finske langrennsløpere
Olympiske mestere for Finland
Verdensmestere i langrenn
Medaljevinnere under Vinter-OL 1936
Deltakere for Finland under Vinter-OL 1936
Langrennsløpere under Vinter-OL 1936
Personer fra Idensalmi
Olympiske medaljevinnere i langrenn
Karma Tashi Ling

Karma Tashi Ling buddhistsamfunn (KTLBS) er et landsomfattende buddhistisk trossamfunn som er tilknyttet Karma Kagyu-tradisjonen av tibetansk buddhisme. Samfunnet ble stiftet 13. juni 1975 og har sin hovedbase på Bjørndal sør i Oslo. Her ligger hovedsete for KTLBS i et nytt, flott tempel med bokbutikk som ble innviet i juni 2015. I 2004 ble det reist en fredsstupa, som forøvrig var den første stupaen bygd i Norge, til minne om at H.H Dalai Lama fikk fredsprisen.  

H.H. 17 Gyalwa Karmapa, Ogyen Trinley Dorje, er KTBLS sin åndelige leder og H.E Jetsün Khandro Rinpoche er sanghaens rådgiver. KTBLS har som viktigste formål å undervise i den tibetansk-buddhistiske tradisjon og legge forholdene til rette for sanghaens og enkeltindividets buddhistiske meditasjonspraksis og utvikling. 

Hovedlama gjennom over 25 år er Lama Changchub Tsering.

KTLBS driftes på frivillig, ulønnet basis av medlemmer og ildsjeler.

Karma Tashi Ling buddhistsamfunn er tilknyttet Buddhistforbundet, som er et landsomfattende buddhistisk trossamfunn.

Senteret har ulike tilbud til et fellesskap av mennesker som praktiserer buddhistisk meditasjon, og tilbyr kurs i meditasjon og buddhistisk filosofi, og har et variert tilbud til alle som vil lære meditasjon og bli med i et rikt åndelig fellesskap. På hjemmesiden kan du få informasjon om aktiviteter og arrangementer. Alle som er interessert i buddhismen er velkomne.

Kurs- og retreatsenteret Karma Shedrup Ling, som ligger i Sørmarka, ca 10 minutter fra Ski, hører også inn under Karma Tashi Ling.

Eksterne lenker 
 Karma Tashi Ling

Buddhisme i Norge
Norske religiøse organisasjoner
Bydel Søndre Nordstrand
Organisasjoner etablert i 1975
Fylkesvei 5010

Fylkesvei 5010 går mellom Stongarvågen og Aga i Bømlo kommune. Veiens lengde er 3,1 km.

Frem til 2019 hadde veien betegnelsen fylkesvei 22 (Hordaland).

Kommuner og knutepunkter

 Stongarvågen
 Klubbstraumen tunnel (81 m)
Krabbavika
Endepunkt Aga

Referanser

Eksterne lenker 
 Vegvesenets vegkart 
 

Fylkesveier i Vestland
Veier i Bømlo
Nekrofili

Nekrofili, også kjent som thanatofili og nekrolagnia, er betegnelsen på en parafili som involverer seksuell tiltrekning til lik. Ordet er sammensatt av gresk νεκρός («død» eller «lik») og φιλία («kjærlighet»), og ser ut til å først ha blitt brukt i Krafft-Ebings Psychopathia sexualis fra 1886. 

Nekrofile finner i mange tilfeller utløp for sine lyster gjennom fantasier, der en seksualpartner spiller livløs, eller der man spiller ut drapsscener. Det produseres også pornografi med nekrofile elementer. 

Lovgivningen omkring seksuell omgang med et lik varierer fra land til land. De fleste steder vil det bli regnet som likskjending og er således forbudt, mens i noen land finnes det egen lovgivning; et eksempel er Storbritannia som med Sexual Offences Act 2003 fikk et eksplisitt forbud mot seksuell omgang med lik. 

En avart av nekrofili er nekrofagi, det vil si en seksualisert kannibalisme.

Seksualitet
Fort William (Skottland)

Fort William (skotsk-gælisk: An Gearasdan, «Garnisonen»; tidligere skotsk-gælisk: Baile Mairi og Gearasdan dubh Inbhir-Lochaidh; tidligere skotsk: Maryburgh) er en by (town) i området Lochaber i Det skotske høylandet. Byen ligger på østbredden av bukten Loch Linnhe. Ved folketellingen i 2011 hadde Fort William en befolkning på 10 459, noe som gjorde det til den nest største bosetningen i både regionen Highland og hele det skotske høylandet; bare byen Inverness har en større befolkning. Beregnet befolkningstall for 2020 er derimot en klar nedgang, 5 600 innbyggere.

Fort William er et stort turistmål på A830-veien til de skotske øyene, med dalen Glen Coe like i sør, fjellene Ben Nevis og Aonach Mòr i øst, og grenden Glenfinnan i vest. Byen er et utgangspunkt for fjellvandring og klatring på grunn av sin nærhet til Ben Nevis og mange andre skotske munro (fjell). Det er også kjent for sin nærliggende anlegg for terrengsykkel. Byen er også starten/slutten på både West Highland Way (Milngavie – Fort William) og Great Glen Way.

Rundt 726 mennesker (7,33 % av befolkningen) oppgir de kan snakke eller forstå skotsk-gælisk.

Det lokale fotballaget Fort William FC, som for tiden spiller fotball i ligaen for North Caledonian Football etter å ha rykket ned fra Highland Football League i sesongen 2021-22. Etter mange tap og null poeng har den blitt karakterisert som «Det verste fotballaget i Storbritannia». Klubben benytter Claggan Park som hjemmebane.

Historie 

Den eldste registrerte bosetningen på stedet er at soldatene til Oliver Cromwell bygde trefort i 1654 som en base for britiske tropper for å pasifisere klanen Cameron etter krigene mellom de tre kongedømmene. I tiden etter den ærerike revolusjon da William av Orange overtok den britiske tronen som Vilhelm III av England, ble festningsverket kalt for Fort William da de britiske myndighetene forsterket stedet for å kontrollere skotske klaner i området. Bosetningen som vokste rundt festningen ble kalt Maryburgh, etter Vilhelms hustru, dronning Maria II av England. Denne bosetningen ble senere omdøpt til Gordonsburgh, og deretter Duncansburgh før den ble omdøpt til Fort William, denne gangen etter prins William, hertug av Cumberland. Det har vært forskjellige forslag gjennom årene for å gi nytt navn til byen (for eksempel til Invernevis).

Historisk har området rundt Fort William og Lochaber vært landet til klan Cameron, og det har vært et antall hovedsakelig Cameron-bosetninger i området, eksempelvis Blarmacfoldach. Før festningsverket ble reist var Inverlochy den fremste lokale bosetninger og var også lokaliseringen av to slag — det første var slaget ved Inverlochy i 1431 mellom klan Donald og Alexander Stewart, jarl av Mar og det andre var slaget ved Inverlochy i 1645 mellom rojalister og parlamentarikere.

I 1934 ble Laggan-demningen ved elven Spean fullført som en del av Lochaber-vannkraftordningen av Balfour Beatty for British Aluminium Company. De overvåkende ingeniørene var firmaet C. S. Meik og William Halcrow, nå kjent som Halcrow Group. Dammen ble bygget for å drive aluminiumsverk.

Referanser

Eksterne lenker 
 
  Turistside om Fort William

Byer i Highland
Wilhelm Mustad

Wilhelm Martin Christie Mustad (født 8. februar 1877 i Kristiania, død 1. november 1961) var en norsk fabrikkeier. Han var medeier i firmaet O. Mustad & sønn og skal ha vært opphavet til uttrykket «klin kokos».

Faren Hans Mustad (1837–1918) drev en rekke fabrikker i Norge og andre land i Europa. I 1900 bodde Wilhelm Mustad, som hadde tatt eksamen ved Oslo handelsgymnasium, sammen med sine foreldre i Drammensveien 69 og jobbet som volontør i O. Mustad & sønn i Kristiania. Mustad importerte den første kjente mastiffen til Norge, «Rita», i 1904. Fra 1905 ble Wilhelm og hans fire brødre medeiere, og de arvet hele firmaet i 1918 da faren døde. Firmaet var da et av Norges absolutt største. I 1959 trakk han seg ut av firmaet, to år før sin død.

Wilhelm Mustad eide «Granly», en sveitser-villa i Bjerkealléen 23 på Strand i Bærum bygget av Charles Dick i 1883. Han solgte en rekke boligparseller før eiendommen ble donert til Østre Bærum Sanitetsforening, som i dag har et tilbud for slagrammede med driftsstøtte fra Bærum kommune. 1928. I 1923 stod villaen Elsero ferdig på Madserudhøyden i Oslo. Villaen var tegnet av Arnstein Arneberg i 1918 og var oppkalt etter Mustads kone Else Mustad. Ekteparet hadde hvert sitt store soverom, med en luke i veggen mellom dem så de kunne rope til hverandre.  Arbeidet ble tildelt Houens fonds diplom i 1927 og fredet i 1984.  Etter Mustads død  har bygningen vært eid av Oslo kommune (forkjøpsrett) 1974, murmester Trygve Brudevold 1983, Hare Krishna-bevegelsen 1995 og Jan F. Sveen interiørfirma 2000.

I 1930 kjøpte Mustad den tidligere lensmannsgården Nordre Lunde i Lillehammer av Gudbrand Fliflet.

Wilhelm Mustad var altså sønn av fabrikkeier Hans Mustad (1837–1918) og Marie Bernhardine Heyerdahl (1844–1922).  Hans brødre var Ole Mustad, Jr. (1870–1954), Hans Clarin Hovind Mustad (1871–1948), Halfdan Magnus Mustad (1874–1967), Wilhelm Martin Christie Mustad (1877–1961) og Nicolai Christian Mustad (1878–1970).  Han giftet seg i 1908 med Else Johanne Brun Rolfsen (født 1887–1973) fra Bergen, datter til forfatter Johan Nordal Brun Rolfsen og søster til Alf Rolfsen. Wilhelm og Else fikk  sønen Halvor Hieronymus Mustad (1909–1978), Wilhelm Mustad (1912–1980), Kirsten Vedastine Mustad (1914–1936), Johan Nordahl Rolfsen Mustad (1917–1972).

Referanser

Eksterne lenker 
 Arnebergs praktvilla Elsero – Aftenposten 2. september 2006

Personer fra Oslo
Norske bedriftsledere
Celestine Babayaro

Celestine Babayaro (født 29. august 1978 i Kaduna) er en tidligere nigeriansk fotballspiller. Han spilte som venstreback.

Klubbkarriere 
Babayaro startet karrieren sin i det nigerianske laget Plateau United, før han dro til Belgia for å spille for Anderlecht i 1994. Han var også med på å vinne OL 1996 i Atlanta.

I april 1997 ble han kjøpt av det engelske laget Chelsea for £2,25 millioner pund. Det var klubbrekord for en tenåring på det tidspunktet. Mens han var i klubben vant han FA-cupen og Community Shield i 2000. I de syv årene han var der, konkurrerte han med Graeme Le Saux om venstrebackplassen, men fikk likevel over 200 kamper for Chelsea. Det var da Chelsea hentet Wayne Bridge at Babayaro mistet plassen sin på laget. Det ble kun fire Premier League-kamper i 2003/04.

I januar 2005 forlot han Chelsea til fordel for Newcastle United FC. Her etablerte han seg umiddelbart som førstevalg på venstrebacken, men var ofte plaget av skader. Den 10. desember 2007 besluttet både spiller og klubben å oppheve kontrakten. Babayaro er også den yngste debutanten i UEFA Champions League gjennom tidene, foran Alen Halilović og Youri Tielemans.

Landslagskarriere 
Celestine Babayaro var med i den nigerianske landslagstroppen i VM 2002, men gav seg med landslagsfotball etter sluttspillet, i en alder av 23. Likevel gjorde han et kort comeback under Afrikamesterskapet 2004, men han ble, i likhet med Porstmouths Aiyegbeni Yakubu, sendt hjem på grunn av manglende disiplin.

Referanser

Eksterne lenker 
 

Nigerianske fotballspillere
Spillere i Fotball-VM 1998
Spillere i Fotball-VM 2002
Olympiske mestere for Nigeria
Medaljevinnere under Sommer-OL 1996
Deltakere for Nigeria under Sommer-OL 1996
Fotballspillere under Sommer-OL 1996
Deltakere for Nigeria under Sommer-OL 2000
Fotballspillere under Sommer-OL 2000
Fotballspillere for RSC Anderlecht
Fotballspillere for Chelsea FC
Fotballspillere for Newcastle United FC
Fotballspillere for Los Angeles Galaxy
Personer fra Kaduna
Fødsler i 1978
Olympiske medaljevinnere i fotball
Agneta Andersson

Agneta Andersson (født 25. april 1961) er en svensk kvinnelig kajakk-padler som har vunnet blant annet tre OL-gull og et VM-gull i kajakkpadling.

I 1996 ble hun sammen med Susanne Gunnarsson tildelt Svenska Dagbladets gullmedalje.

VM- og OL-medaljer  
 VM-medaljer:
 VM-1993 i København: gull i K2 (sammen med Susanne Gunnarsson)
 OL-medaljer:
 OL-1984 i Los Angeles: gull i K1 
 OL-1984 i Los Angeles: gull i K2 (sammen med Anna Olsson)
 OL-1984 i Los Angeles: sølv i K4
 OL-1992 i Barcelona: sølv i K2 (med Susanne Gunnarsson)
 OL-1992 i Barcelona: bronse i K4 
 OL-1996 i Atlanta: gull i K2 (med Susanne Gunnarsson).

Referanser

Eksterne lenker 
 

Svenske padlere
Olympiske mestere for Sverige
Olympiske sølvmedaljevinnere for Sverige
Olympiske bronsemedaljevinnere for Sverige
Deltakere for Sverige under Sommer-OL 1980
Padlere under Sommer-OL 1980
Medaljevinnere under Sommer-OL 1984
Deltakere for Sverige under Sommer-OL 1984
Padlere under Sommer-OL 1984
Deltakere for Sverige under Sommer-OL 1988
Padlere under Sommer-OL 1988
Medaljevinnere under Sommer-OL 1992
Deltakere for Sverige under Sommer-OL 1992
Padlere under Sommer-OL 1992
Medaljevinnere under Sommer-OL 1996
Deltakere for Sverige under Sommer-OL 1996
Padlere under Sommer-OL 1996
Fødsler i 1961
Olympiske medaljevinnere i padling
Tatsuya Fujiwara

Tatsuya Fujiwara (藤原竜也; født 15. mai, 1982 i Chichibu, Saitama) er en japansk skuespiller.

Filmografi 
 Rakuen Eno Hashi (1998) 
 Feeling Relief is Easy/Aishisuginakutte Yokatta (1998)
 3 Sister Detectives/Sanshimai Tanteiban (1998)
 Freezing Summer/Koori Tsuku Natsu (1998)
 Change! (1998)
 Border (1999)
 LxIxVxE (1999)
 Kiss of Heaven/Tokyo Ghost Story/Tengoku no Kiss (1999)
 Battle Royale (2000) 
 Kamen Gakuen (2000) 
 From the Heart/Kimi ga Oshietekureta Koto (2000)
 Heaven's Coins/Shin Hoshi no Kinka 3 (2001)
 Sabu (2002)
 Junk + Funk (2002)
 I Can't Say I Love You/Ai Nante Irane Yo, Natsu (2002)
 Battle Royale II (2003) 
 Moonlight Jellyfish (2004) 
 Shinsengumi (2004)
 Yatsuhakamura (2004)
 Red Suspicion/Akai Giwaku (2005)
 Sengoku Jieitai (2006)
 Death Note / Death Note the Last name (2006)

Referanser

Eksterne lenker 
 
 

Japanske skuespillere
Personer fra prefekturet Saitama
Rice

rice er et japansk band som består av YUKI og Hiro, tidligere kjent fra Raphael.

Diskografi 
Album
ラブレイン [Loverain] (2002)
ラメ [Rame] (1. november, 2004)

Singler
はるか [Haruka] (23. oktober, 2002)

Maxi-singler
Angerudie (2001)
鐡-くろがね- [Kurogane] (31. oktober, 2001)
Usagi ni Tsuno (2003)
Loverain Type: 0 (2004)
f～フォルテ～ [f ~forte~] (8. mars, 2005)
Mei (2005)
Keiji [hironbo] (2005)
【there is...】(22. februar, 2006)

DVD
rice Live (2005)

Japanske rockegrupper
Speedway

Speedway (er i Europa) en motorsport der man konkurrerer med spesielle motorsykler på en rundbane uten doserte svinger.

En speedway-kamp kjøres individuelt eller mellom to lag som består av syv førere hver. Fører seks og syv er reserver. Hjemmelaget kjører med røde og blå hjelmer, bortelaget med hvite og gule.

En lagkamp omfatter seksten puljer. To førere fra hvert lag konkurrerer mot hverandre etter et fast kjøremønster i hver pulje. Vinneren av puljen får tre poeng, andremann to, tredjemann ett og sistemann null poeng.

Det første verdensmesterskapet i speedway ble arrangert på Wembley i London i 1936 og Lionel Van Praag fra Australia vant.

I Norge finnes det elleve klubber organisert i en liga. Det arrangeres også et endags NM-stevne. Det er åtte spesialbygde speedway-baner i Norge, i tillegg til at det kjøres på travbaner.

Idretten er organisert i Norges Motorsportforbund.

VM-titler individuelt 
6 VM-titler:
  Ivan Mauger, New Zealand
  Tony Rickardsson, Sverige
5 VM-titler:
 Ove Fundin, Sverige
4 VM-titler:
  Hans Nielsen, Danmark
  Barry Briggs, New Zealand
 Greg Hancock, USA
3 VM-titler:
  Ole Olsen, Danmark
  Erik Gundersen, Danmark
 Tai Woffinden, England
 Nicki Pedersen, Danmark
2 VM-titler:
  Fred Williams, England
  Jack Young, Australia
  Ronnie Moore, New Zealand
  Peter Craven, England
  Bruce Penhall, USA
  Jason Crump, Australia
 Bartosz Zmarzlik, Polen
1 VM-titel:
 Tomasz Gollob, Polen
 Jason Doyle, Australia
 Chris Holder, Australia
 Mark Loram, England
 Billy Hamill, USA
 Egon Müller, Tyskland
 Jerzy Szczakiel, Polen

Motorsykkelsport
Engelske ord og uttrykk